Primarul din Ploiești, reținut la final de mandat, într-un dosar de șantaj, șpăgi și purtare abuzivă
Primarul municipiului Ploiești, Andrei Volosevici, aflat, vineri, în ultima zi a mandatului său, a fost reținut în dosarul în care este acuzat că a pus presiune asupra directorului firmei Hale și Piețe pentru ca acesta să desfacă sau să încheie contracte de închiriere a unor spații comerciale. Alături de edil, în același dosar au fost reținute alte trei persoane, între care jurnalistul Cătălin Stavri, cunoscut drept un apropiat al lui Volosevici, acuzat că a cerut bani pentru a-și folosi influența pe lângă instituții publice în favoarea unor persoane.